
OBLAKOVA ULICA 5
3000 CELJE    
tel: (03) 42 33 000
fax: (03) 42 33 757                                                                                                                            
    
                                                                                       Postopek: EN_N_146_2026 KT/MŠ                     
Datum: 30.9.2026                                                                                                                                                                    

POVABILO K ODDAJI PONUDBE 

Vabimo vas k oddaji ponudbe za storitev: DELO KOORDINATORJA ZA VARNOST IN ZDRAVJE PRI DELU V IZVAJALNI FAZI PROJEKTA, NA GRADBIŠČU »ENERGETSKA SANACIJA OBJEKTA - ODDELKA ZA INFEKCIJSKE BOLEZNI«, V SPLOŠNI BOLNIŠNICI CELJE.
 

1. ZAHTEVE NAROČNIKA

Naročnik mora zagotoviti koordinatorja za varnost in zdravje pri delu, skladno s 8. členom Uredbe o zagotavljanju varnosti in zdravja pri delu na začasnih in premičnih gradbiščih (Ur. l. RS, št. 83/05 in 43/11 – ZVZD-1) – v nadaljevanju Uredba in sicer v izvajalni fazi projekta na gradbišču ENERGETSKA SANACIJA ODDELKA ZA INFEKCIJSKE BOLEZNI (novejši del objekta).  

Predvideni bistveni ukrepi energetske sanacije, na novejšem delu objekta, so:
· izolacija obodnih zidov pod koto 0,
· izvedba toplotne zaščite zunanjih sten (fasada),
· izolacija ostrešja oziroma strehe objekta,  
· zamenjava stavbnega pohištva,
· zamenjava radiatorjev,
· izvedba prezračevanja in pohlajevanja preko nove prezračevalne naprave,
· električne inštalacije moči,
· električne inštalacije splošne razsvetljave ter varnostne razsvetljave,
· dopolnitev obstoječega CNS – centralni nadzorni sistem za ogrevanje, prezračevanje, požarne lopute ter meritve porabe energentov in javljanje statusov obratovanja,
· ozemljitve ter notranja in zunanja zaščita pred udarom strele.


2. SPECIFIKACIJA STROKOVNIH DEL, KI SO PREDMET JAVNEGA NAROČILA:

Koordinator opravlja koordinacije VZD na gradbišču, min. 1 obisk tedensko, po dogovoru z odgovorno osebo naročnika in izvajalca del. 

Svoja opažanja koordinator vpisuje v Knjigo ukrepov, katero zagotovi in se tekom izvedbe del nahaja na gradbišču. Podpisane vpisne liste iz Knjige ukrepov preda izvajalec tudi odgovorni osebi naročnika. 

Koordinator se udeležuje koordinacij na gradbišču, 1x tedensko. 
V primeru odsotnosti zagotovi nadomeščanje s strani drugega koordinatorja za katerega veljajo enaki pogoji in po dogovoru z odgovorno osebo naročnika.

V primeru potrebe opravi koordinator izredni obisk na gradbišču, do 4 izredni obiski tekom gradnje, dogovorjeno z odgovorno osebo naročnika. 

Koordinator pripravi Pisni sporazum o skupnih varnostnih ukrepih za zagotavljanje varnosti in zdravja pri delu na skupnem delovišču, skladno s 39.členom Zakona o varnosti in zdravju pri delu. 

Koordinator po potrebi dopolni Varnostni načrt.

Naročnik posreduje koordinatorju terminski plan izvedbe. Rok izvedbe je min. 6 mesecev, s pričetkom predvidoma v mesecu novembru 2026 in z možnostjo podaljšanja, po dogovoru z odgovorno osebo naročnika.

Ponudnik ima možnost ogleda projektne dokumentacije pri odgovorni osebi naročnika.


3. TEHNIČNA USPOSOBLJENOST PONUDNIKA

1. Pogoji za sodelovanje 
· ponudnik – koordinator ima veljavno Potrdilo o preizkusu znanja strokovne usposobljenosti za koordinatorja za varnost in zdravje pri delu na začasnih in premičnih gradbiščih v fazi priprave projekta in preizkus znanja strokovne usposobljenosti za koordinatorja za varnost in zdravje pri delu na začasnih in premičnih gradbiščih v fazi izvajanja projekta skladno s Pravilnikom o programu in načinu usposabljanja koordinatorjev za varnost in zdravje pri delu na začasnih in premičnih gradbiščih (Uradni list RS, št. 31/08)

Dokazilo: 
· kopija Potrdila o preizkusu znanja strokovne usposobljenosti za koordinatorja za varnost in zdravje pri delu na začasnih in premičnih gradbiščih v fazi priprave projekta in preizkus znanja strokovne usposobljenosti za koordinatorja za varnost in zdravje pri delu na začasnih in premičnih gradbiščih v fazi izvajanja projekta.


4. SPLOŠNE ZAHTEVE PREDMETA

Osnova za realizacijo storitve je prejem pisnega naročila s strani naročnika. Ponudbe zbiramo informativno za predložitev v presojo odobritve. V kolikor bomo prejeli odobritev s strani pristojnih bomo realizacijo izvedli pri najugodnejšemu ponudniku. 

Rok izvedbe del: 6 mesecev   

Izvajalec se obvezuje, da bo storitve opravljal po predhodnem dogovoru (telefon ali elektronska pošta) z odgovorno osebo naročnika. Izvajalec se obvezuje, da bo pogodbena dela opravil strokovno in kvalitetno ter v skladu z veljavnimi predpisi, standardi, normativi in da bo poravnal morebitno nastalo škodo oziroma stroške nastale po njegovi krivdi, kakor tudi posledično škodo, nastalo zaradi nestrokovne in nekvalitetne izvedbe. 

Naročnik bo zagotovil sodelovanje zaposlenih, po potrebi zunanjih strokovnih delavcev zaradi zagotavljanja informacij o delovnih procesih, podatkov o opravljenih meritvah in pregledih, opredeljevanju rokov in odgovornih oseb za izvedbo ukrepov,...).  

V enotni ceni storitev je potrebno zajeti vse stroške, ki bodo nastali v zvezi z izvedbo dela (ogledi, izdelava poročil, potni stroški, idr.). Cena mora vsebovati tudi popuste, rabate in davek na dodano vrednost.

Naročnik se zavezuje naročeno ter dobavljeno blago oziroma opravljeno storitev plačati v roku  60 dni od datuma uradnega prejema računa oziroma v roku, skladno z veljavno zakonodajo.

Način plačila: Izvajalec izstavi e-račun do 8. v mesecu za pretekli mesec, koordinacija se plačuje mesečno.   

Naročnik bo javno naročilo oddal tistemu ponudniku, ki bo ob izpolnjevanju vseh pogojev iz dokumentacije v zvezi z javnim naročilom ponudil najnižjo ceno v EUR z DDV. V kolikor ponudnik, ki bo oddal ponudbo, ni zavezan za obračun DDV, pri čemer bo naročnik na podlagi 76. člena Zakona o davku na dodano vrednost dolžan obračunati DDV, bo naročnik kot merilo upošteval ponudbeno ceno brez DDV povečano za DDV, ki ga je naročnik dolžan obračunati. V primeru, da ponudnik ni zavezanec za DDV in naročnik za transakcijo, ki je predmet naročila ni dolžan obračunati DDV, bo kot merilo upošteval ponudbeno ceno brez DDV.

Kontaktna oseba s strani naročnika:
- Klavdija Trunkl, uni. dipl.ekon., tel.št. 03 423 35 35, faks št. 03 423 37 56, elektronska pošta klavdija.trunkl@sb-celje.si
 

Ponudbe pošljite na naslov elektronske pošte Nabava2@sb-celje.si 
 z oznako EN_ N_146_2026 DELO KOORDINATORJA ZA VARNOST IN ZDRAVJE PRI DELU V IZVAJALNI FAZI PROJEKTA, NA GRADBIŠČU »ENERGETSKA SANACIJA OBJEKTA ODDELEK ZA INFEKCIJSKE BOLEZNI« do najkasneje 5.10.2026 do 12.00 ure.
   
                                                                            
Pripravila:
Klavdija Trunkl

Matjaž Štinek, univ.dipl.ekon.




Priloge:
Ponudbeni predračun

        
PONUDBENI PREDRAČUN
Na podlagi evidenčnega javnega naročila  EN_N_146_2026 IZVEDBA KOORDINATORJA ZA VARNOST IN ZDRAVJE PRI DELU V IZVAJALNI FAZI PROJEKTA, NA GRADBIŠČU »ENERGETSKA SANACIJA OBJEKTA ODDELEK ZA INFEKCIJSKE BOLEZNI«, oddajamo ponudbo:

Ponudnik:
_____________________________________
_____________________________________
_____________________________________

	Zap.št
	Navedba storitev (postavke podrobneje opredeljene v razpisni dokumentaciji)
	Količina
	Ponudbena cena na mesec
(v EUR brez DDV)
	Ponudbena vrednost 
(v EUR z DDV)

	2
	Izvedba koordinacij VZD na gradbišču 
	6 mesecev  
	
	

	
	
	
	Vrednost skupaj:
	



DDV je za posamezne storitve upoštevan v višini       % in znaša  ______________ EUR.

Vsi stroški za izvedbo naročila, ki niso posebej specificirani v ponudbenem predračunu, so zajeti v skupni vrednosti ponudbenega predračuna.

Upošteva se, da je ponudnik pred oddajo svoje ponudbe natančno pregledal določila tehnične dokumentacije ter vse ostale okoliščine, ki lahko vplivajo na izvedbo storitve.

Ponujena cena  vsebuje vse stroške izvedbe storitve,   stroške dela, stroške potrošnega materiala,  prevozne stroške in vse ostale stroške dokumentacije, popuste, DDV in druge dajatve.  V ponudbeni ceni je zajeta tudi vrednost vseh pripravljalnih in drugih storitev za izvedbo predmeta naročila (sodelovanje na  sestankih na sedežu naročnika ali po dogovoru preko videokonference. Naknadno naročnik ne bo priznaval nobenih stroškov, ki niso zajeti v ponudbeno ceno). 

S podpisom ponudnik sprejema zahteve naročnika, navedene v predmetni tehnični dokumentaciji.
Ponudba mora veljati do 31.12.2026. Naročnik si pridržuje pravico, da zahteva podaljšanje veljavnosti ponudbe.

Datum: ____________ 												Žig in podpis ponudni
Priloga 2
HIŠNI RED V OBJEKTU – IZVAJANJE DEL 


Na podlagi določb razpisne dokumentacije sprejme ob prevzemu objekta oziroma dela objekta v uporabo za čas trajanja pogodbenih del določbe hišnega reda naslednji izvajalec:

Izvajalec: ________________________________________________________

1. UVODNA DOLOČILA

Investicijsko vzdrževalna dela potekajo v medicinskem okolju Splošne bolnišnice Celje. Na vseh deloviščih poteka oz. bo potekala zdravstvena dejavnost.

2. DELOVNO OKOLJE IN Z NJIM POVEZANE OMEJITVE

Izvajalec bo z investitorjem pred pričetkom del opravil predhodni pregled in zapisniško ugotovitev zatečenega stanja objekta oziroma dela objekta, v katerem se bodo izvajala potrebna dela.
Ker se bodo dela na območju Splošne bolnišnice Celje izvajala na območju zdravstvene dejavnosti, kjer bo istočasno z izvajanjem GOI del in dobave in montaže opreme na območju bolnišnice potekal normalni bolnišnični delovni proces, bo potrebno dela na delovišču prilagajati in podrejati delu v teh objektih. Zato izvajalec del v določenih trenutkih ne bo mogel prosto razviti delovnega procesa kot na samostojnem gradbišču, kjer takšnih primerov ni.
Delo na objektu, kjer se bodo izvajala gradbena, obrtniška in instalacijska dela ter montirala oprema, mora izvajalec organizirati in prilagoditi tako, da ne bo v nobenem primeru motena zdravstvena dejavnost uporabnika. Izvajalec bo moral prilagoditi in dela organizirati skladno z danimi možnostmi zagotavljanja praznih prostorov glede na organizacijo dela v zgradbah, kjer se odvija zdravstvena dejavnost. Pri tem mora upoštevati tudi navodila in zahteve naročnika/uporabnika in svetovalnega inženirja, še posebej pri faznih izvedbah objektov.
Izvajalec mora pred pričetkom izvedbe pogodbenih del, ki bi kakorkoli posegala v obstoječ objekt bolnišnice (konstrukcija, instalacije), pridobiti soglasje za te posege od naročnika.
Izvajalec mora spoštovati zahteve Enote za obvladovanje bolnišničnih okužb (SPOBO). Izvajalec mora pred izvajanjem del z uporabnikom podpisati Obrazec, ki ga je pripravil SPOBO:  ZAŠČITNI UKREPI PRI IZVAJANJU GRADBENIH DEL. Izvajalec ne sme vstopati v čiste prostore. V kolikor morajo zaradi delovnega procesa vstopiti v čisti prostor, morajo izpolnjevati in spoštovati izdana navodila in uporabljati ustrezna zaščitna sredstva in oblačila. Gibanje delavcev v čistem delu prostorov ni dovoljeno. Pooblaščeni predstavnik uporabnika bodo nadzirali skupno  izvajanje ukrepov iz varstva in zdravja pri delu na posameznih gradbiščih ter spoštovanje izvajanja ukrepov s področja preprečevanja bolnišničnih okužb, pogodbeni izvajalec del in njegovi podizvajalci pa so dolžni upoštevati  njihova navodila.

Zahteve SPOBO so tudi naslednje:
-	upoštevanje prostorsko tehničnih smernic,
-	dosledno ločevanje čistih in nečistih poti,
-	ustrezni pristopi na oddelke,
-	predvideti ustrezno zaščito gradbišča v času gradnje (protiprašne zaščite, redno suho in mokro čiščenje gradbišča in sosednjih prostorov, ki mejijo na gradbišče, vključno z dostopi, razne oblike mokrega tesnjenja na pripadajočih zaporah, ipd.). Sestavni del proti prašnih zaščit so tudi ukrepi na ventilacijskih sistemih in protipožarne zaščite. V manjšem delu bodo lahko potrebne začasne prevezave vpihovalnih, sesalnih elementov in požarnih javljalcev.

Izvajalec mora opraviti tudi vsa tista dela, ki bodo začasno potrebna, tokom celotne gradnje, ki bodo omogočala nemoteno in varno izvajanje del na gradbišču in istočasno nemoteno opravljanje zdravstvenega procesa v zgradbi in oddelkih. Gre predvsem za določene zapore, prevezave vseh vrst instalacij, vse vrste zaščite pred prahom, izdelave prebojev, navezave na obstoječe instalacije, premostitve, preselitve prostorov, itd.). 
Izvajalec mora zagotoviti ustrezno zaščito prostorov in opreme, ki neposredno mejijo na območje gradnje, kot tudi zagotoviti ustrezno zaščito tistih prostorov in opremo, kjer bo potekala sama gradnja. Izvajalec mora poskrbeti za to, da med izvajanjem pogodbe ne bo poškodoval ali kakorkoli poslabšal stanje obstoječega objekta. Po opravljenih delih mora izvajalec vzpostaviti prejšnje stanje pred izvedbo del, kar pomeni, da je dolžan prostore in opremo očistiti ter sanirati morebitne poškodbe, nastale zaradi izvajanja del. 
Izvajalec mora po potrebi izvajati dela tudi izven rednega delovnega časa (popoldan, ponoči, sobote, nedelje, prazniki), zaradi obstoječe zdravstvene dejavnosti, ki je vezana na delovanje oddelkov in postopkov vezanih na delovni proces v bolnišničnih prostorih. V nočnem času med 22. in 6. uro dela niso dovoljena, razen v izjemnih primerih, ko to zahteva tehnologija dela in so dela vnaprej dogovorjena s predstojniki oddelkov v zgradbi, kjer se izvajajo dela.
Če bodo v objektu na območju izvajanja del (gradbišče) nastopili tudi drugi izvajalci za tista dela, ki niso predmet tega naročila, kot npr. izvajalci raznih GOI pomožnih del ipd., se pričakuje, da bo v takšnem primeru izvajalec tega naročila izvajal tudi vsa tista dela, ki so potrebna za koordinacijo večih izvajalcev hkrati in jih narekujejo predpisi o graditvi objektov ter varnosti in zdravja pri delu. Naročnik bo v takšnem primeru imenoval odgovornega vodjo gradbišča. Vodja gradbišča je tisti vodja del, ki ga v primeru, da na enem gradbišču izvaja gradnjo več izvajalcev, izmed vodij del imenuje naročnik. Vodja gradbišča odgovarja za usklajevanje dela vseh vodij del in odgovornih vodij posameznih del na gradbišču. Smiselno se aktivnosti uvedejo tudi za ukrepe varnosti in zdravja pri delu na gradbišču.

VODENJE IN PRIPRAVA DELA

V primeru, da je imenovan vodja del/gradbišča, je ta dolžan poleg aktivnosti, ki jih določa Zakon o graditvi objektov, tudi dnevno koordinirati in usklajevati vsa dela na gradbišču. 
Izvajalec mora izvesti tudi vsa pripravljalna dela pred začetkom izvajanja del, kakor tudi vsa zaključna dela po koncu izvajanja del. Izvajalec mora izvesti vse transporte, horizontalne in vertikalne dvige, spuste in transporte materiala ter druga potrebna dela na poti do mesta vgradnje. Nadalje izvajati sprotno čiščenje delovišč in transportnih poti, končno (finalno) čiščenje prostorov in vzpostavitev vseh naprav in opreme ter prostorov v stanje pred izvedbo del (v stanje ob zapisniški ugotovitvi pred izvajanjem del). 
Delo, dostava materiala in opreme na gradbišče morata biti organizirana tako, da ne motita dostopa urgentnih vozil do posameznih vhodov v objekte.
Na območju bolnišnice ni mogoče organizirati začasnih in trajnih deponij materiala, organiziran mora biti sproten odvoz in dovoz materiala. Zato morajo izvajalci del in dobavitelji opreme poskrbeti za sprotni odvoz embalaže, gradbenega materiala in opreme.

Tokom izvajanja del je izvajalec dolžan sodelovati s pooblaščenimi osebami naročnika, uporabnika, odgovornimi projektanti posameznih faz in požarne študije, predstavniki strokovnega nadzora, koordinatorjem varstva pri delu, predstavniki finančnega nadzora, raznih inšpekcijskih organizacij ipd.
Izvajalec mora pred pričetkom posameznih vrst del posredovati odgovornemu nadzorniku in projektantu v pregled in potrditev ustrezne materiale in opremo po tehničnih zahtevah projektne dokumentacije in popisov del s priloženimi izjavami o skladnosti (CE) ali tehničnimi soglasji (SIST).



VARNOST IN ZDRAVJE PRI DELU, VARSTVO OKOLJA, ENERGETSKA UČINKOVITOST

Izvajalec mora pred izvajanjem del z uporabnikom podpisati Sporazum o skupnih ukrepih za zagotavljanje varnosti in zdravja pri delu na skupnem delovišču. 
Pogodbeni izvajalec del mora za sebe, za svoje partnerje v skupni ponudbi, za svoje podizvajalce ter vse gospodarske subjekte, ki izvajajo dela na gradbišču, upoštevati, spoštovati in izvajati vso veljavno zakonodajo na področju varnosti in zdravja pri delu ter požarnega varstva, ki velja v  Republiki Sloveniji. Izvajalec mora zagotoviti, da se uporablja zaščitna oprema in delovni pripomočki, ki imajo opravljene vse zakonsko predpisane preglede in izdane zakonsko predpisane listine.
Izvajalec del mora postaviti svojo gradbiščno el. omarico za potrebe izvajanja del na gradbišču, če jo potrebuje. El. omarica mora biti ustrezno certificirana z opravljenimi potrebnimi pregledi in meritvami, ter priključena na omrežje na mestu, ki ga bo določil uporabnik. 
Pogodbeni izvajalec del, njegovi partnerji v skupni ponudbi, njegovi podizvajalci in drugi gospodarski subjekti na gradbišču, morajo pri svojem delu upoštevati vso relevantno zakonodajo v Republiki Sloveniji iz področja varstva okolja. 
Pri tem je potrebno upoštevati načela za:
-	ustrezno izbiro in strokovno vgradnjo vseh vrst in oblik materialov, opreme;
-	učinkovitost izrabe naravnih virov (energetska učinkovitost, učinkovita raba vode in surovin);
-	okoljska učinkovitost (uporaba najboljših razpoložljivih tehnik, uporaba referenčnih dokumentov, nadzor emisij in tveganj, zmanjšanje količin odpadkov in ločeno zbiranje odpadkov);
-	odvoz demontirane opreme, odpadnega gradbenega materiala, opreme in vseh vrst embalaže na pooblaščene deponije oziroma pooblaščene institucije, ki se ukvarjajo z reciklažo;
-	trajnostna dostopnost (spodbujanje okolju prijaznejših načinov prevoza);
-	zmanjševanje vplivov na okolje (izdelava poročil o vplivih na okolje oz. strokovnih ocen vplivov na okolje za posege, kjer je to potrebno).  

Izvajalec mora v primeru GOI del: 
-	primerno urediti delovišče,
-	upoštevati navodila in priporočila odgovornih oseb SBC,




Datum:	Žig	                                         Podpis izvajalca del:
_____________________		______________

